**CENTRUM VÝCVIKU LEŚŤ**

**CV- - /2025**

**Poučenie**

na vykonávanie letov bezpilotného zariadenia vo výcvikovom priestore CV Lešť

Dôvodom tohto poučenia je využívanie výcvikových zariadení CV Lešť, na ktorých sa vykonáva strelecký výcvik z rôznych druhov zbraní a výcvik s ostrou muníciou ohrozujúci leteckú prevádzku nad VP VO Lešť. Účelom poučenia je definovať postupy spolupráce medzi CV Lešť a operátorom UAV pri plánovaní a koordinácii činnosti ohrozujúcej leteckú prevádzku nad VP VO Lešť s cieľom sprehľadniť a zabezpečiť využitie vzdušného priestoru a bezpečnosť leteckej prevádzky.

Povolenie na lietanie s bezpilotným lietadlom (UAV) vydáva Dopravný úrad po preukázaní teoretických znalostí a praktických zručností pilota/operátora potrebných na zaistenie bezpečnosti prevádzky bezpilotného lietadla. Povolenie na lietanie s bezpilotným lietadlom je podmienkou vykonania letu bezpilotným lietadlom. Zápis bezpilotného lietadla do evidencie bezpilotných lietadiel na Dopravnom úrade je podmienkou vykonania letu bezpilotným lietadlom. Pilot/operátor musí posúdiť svoje schopnosti aj letové vlastnosti UAV. Pre riadenie UAV je operátor povinný v maximálnej miere využiť všetky technické prostriedky pre uľahčenie riadenia a zlepšenie orientácie V prípade využitia (UAV, UAS) vo výške nad 120 m zosúladiť požiadavku aj so stanovišťom riadenia letovej prevádzky /AMC Zvolen t.č. 0960 462 231/.

**Zákony a nariadenia, ktoré musí pilot/operátor ovládať, dodržiavať a riadiť sa nimi:**

## Rozhodnutie Dopravného úradu č. 2/2019 z 14.11.2019, ktorým sa určujú podmienky vykonania letu lietadlom spôsobilým lietať bez pilota a vyhlasuje zákaz vykonania letu určených kategórií lietadiel vo vzdušnom priestore Slovenskej republiky.

Dôležité časti Rozhodnutia, ktoré treba dodržiavať:

**Článok 2, 3, 4, 5, 6, 7 a 9**

## Zákon č. 136/2014 Z.z. o ochrane osobných údajov a o zmene a doplnení niektorých zákonov.

Pri monitorovaní a pri nahrávaní videozáznamu môže dôjsť k získavaniu osobných údajov. Pri tejto činnosti je potrebné sa zaoberať ochrannou osobných údajov a aplikovať Zákon o ochrane osobných údajov č. 122/2013. Prevádzkovateľ môže spracovať osobné údaje bez súhlasu dotknutej osoby podľa §10 odsek. 3 písm. d, g zákona 122/2013. V prípade zverejnenia takto získaných záznamov bez súhlasu dotknutých osôb je potrebné tieto údaje anonymizovať.

## Zákon č. 215/2004 o ochrane utajovaných skutočnosti a o zmene a doplnení niektorých zákonov.

Podľa § 63 je v záujme zabezpečenia obrany a bezpečnosti štátu zakázané fotografovať, filmovať alebo inak zaznamenávať budovy, priestory alebo zariadenia označené zákazom fotografovania. O zákaze fotografovania, filmovania alebo iného zaznamenávania
a o výnimkách z tohto zákazu rozhoduje ústredný orgán štátnej správy, do ktorého pôsobnosti utajovaná skutočnosť patrí. **Snímať v CV Lešť je zakázané budovy UB-100, Slávia, a budovu na začiatku vstupu pri Oremlande.**

Na základe Zákona č. 215/2004 Z. z. o ochrane utajovaných skutočností a o zmene a doplnení niektorých zákonov, vyhlášky č.194/2007 letecké zaznamenanie /snímkovanie a fotografovanie/ sa vykonáva pre vnútorné potreby jednotky a nie je možné ich ďalej zverejňovať. V prípade ak sa uvedené materiály budú zverejňovať je potrebné podať oznámenie na MO SR o nadobudnutí prvotných materiálov leteckého filmovania a leteckého fotografovania a doručiť tento materiál na posúdenie z hľadiska výskytu utajovaných skutočností. Uvedenú dokumentáciu zasielať na korešpondenčnú adresu MO SR, Úrad procesného riadenia, organizácie špecializovanej štátnej správy, Odbor riadenia špecializovanej štátnej správy.

## Zákon č. 124/1992 Z. z. o Vojenskej polícii

Vojenský policajt je pri zaisťovaní ochrany chráneného vojenského objektu podľa
§ 20d oprávnený prerušiť činnosť lietadla spôsobilého lietať bez pilota[3g)](https://www.zakonypreludi.sk/zz/1992-124) na mieste, kde je to zakázané [§ 37c ods. 1 písm. b)].

V prípade zistenia iného UAV prostriedku, ktorý vykonáva činnosť v tesnej blízkosti Vášho UAV prostriedku, a môže vzniknúť ohrozenie života, zdravia alebo škoda na zariadení treba kontaktovať Vojenskú políciu/Operačného dozorného tel.č. 0960 339 484, 0903 824 295 a nahlásiť mu tento letecký incident.

## Zákon č. 281/1997 Z. z. o Vojenských obvodoch

## Vyhláška č. 194 MO SR zo 16.4.2007 o podrobnejšej úprave vykonávania geodetickej a kartografickej činnosti pre potreby obrany štátu

Osoba bola poučená o predpokladaných aktivitách v priestoroch CV Lešť a v prípade nepredpokladaných aktivít a nehody postupovať podľa Rozhodnutia Dopravného úradu č.2/2019.

|  |  |
| --- | --- |
| Cvičiaca jednotka |  |
| Meno a priezvisko pilota/operátora |  |
| Názov riadeného vzdušného priestoru |  |
| Číslo potvrdenia o evidencii UAV |  |
| Trieda a max. hmotnosť UAV |  |
| Predpokladaný čas vzletu a pristátia |  |
| Názov UAV |  |
| Výrobné číslo UAV |  |
| Miesto vykonania letu |  |
| Max. výška |  |
| Telefonický kontakt na pilota/operátora |  |
| Telefonický kontakt na zúčastnenú osobu,ktorá bude zastihnuteľná počas celého letu | - |

Úrad vojenského letectva ukladá povinnosť, aby každá udalosť, ktorá sa stane operátorovi UAS počas používania bezpilotného prostriedku bola zaznamenaná.

Tento záznam musí byť zaslaný čo najskôr (nie neskôr ako 72 hodín) od vzniku udalosti na obe tieto adresy:

MOSR.UAS@mod.gov.sk SAFETY@mod.gov.sk

Upresnenie: ÚVL MO SR používa na vyjadrenie času svetový koordinovaný čas UTC (v letnom období je to o 2 hodiny menej ako je SELČ, v zimnom období o 1 hodinu).

Je možné použiť aj miestny čas avšak táto skutočnosť MUSÍ byť uvedená v hlásení.

Hlásenie musí obsahovať:

* Oznámenie o udalosti v leteckej prevádzke – Occurrence Report
* Fotodokumentáciu - minimálne 5 fotografií poškodeného UAS a 5 fotografií z miesta udalosti, respektíve poškodených objektov.

**Zodpovednosť za vyplnenie *OccRep* formulára a jeho odoslanie na Úrad vojenského letectva má príslušný operátor UAS a jeho priamy nadriadený.**

V Lešti dňa x.y.2025 ...............................................

 podpis

Poučenie za OdVR vykonal:

Sl.Tel.č.0903 820